tomron87/hebrew-wikipedia-sentences-corpus huggingface dataset:
הוא בנם הבכור של השחקנית דיים מגי סמית' ושל השחקן סר רוברט סטיבנס.
בראיון גילה שהוא בחר להופיע עם שם במה, על-מנת להרחיק את עצמו מבחינה מקצועית מהוריו המפורסמים.
בשם לרקין (Larkin) בחר כי אהב מאד את יצירתו של המשורר והסופר האנגלי פיליפ לרקין.
לרקין למד משחק באקדמיה למוזיקה ולאמנויות הדרמה של לונדון (LAMDA).
הוא ידוע מהופעתו בתפקיד הרמן גרינג בסרט "Hitler: The Rise of Evil".
בסדרה "אבולוציה" של רשת PBS גילם לרקין את דמותו של צ'ארלס דרווין, וכן גילם את דמותו של ויליאם וילברפורס שהיה ממובילי התנועה לביטול העבדות בהפקה רדיופונית של "Grace Victorious".
לרקין שיחק בתפקיד קפטן הווארד בסרטו של פיטר ויר "אדון ומפקד: הצד הרחוק של העולם" לצדם של פול בטאני וראסל קרואו, והופיע בסרט "מבצע ואלקירי" בכיכובו של טום קרוז בו גילם את סמל הלם.
סרטים נוספים בהשתתפותו הם "מלאכים וחרקים" (לפי נובלה מאת א.
בייאט), "ג'יין אייר" ו"תה עם מוסוליני" של פרנקו זפירלי, וב-"Heroes and Villains" בבימויו של סלווין רוברטס.
לרקין שיחק בתפקיד קיימברידג' בשלוש עונות של הסדרה "Roger Roger" של ג'ון סאליבן עבור BBC One, וגילם את ג'ורג' מרסדן בסרט הטלוויזיה "שקלטון" מאת צ'ארלס סטורידג' עבור ערוץ 4. ב-2007 הופיע לרקין בפרק "The Shakespeare Code" בסדרת המדע בדיוני "דוקטור הו".
ב-2012 השתתף בסרט אימה דל תקציב בשם "The Facility" בבימויו של איאן קלארק.
ב-2013 כיכב לרקין בגרסה המחודשת של הסדרה "כן, אדוני ראש הממשלה" בתפקיד ברנרד וולי, דמות שגילם בתיאטרון גילגוד בווסט אנד הלונדוני.
בתיאטרון שיחק לרקין בתפקיד אדגר במחזה "Lady from Dubuque" בכיכובה של אמו מגי סמית' ובבימויו של אנתוני פייג'; ג'ופרי בהפקה של ניקולס הייטנר למחזה "חומריו האפלים" בתיאטרון הלאומי; במחזה "The Whisky Taster" מאת ג'יימס גרהם בתיאטרון בוש בלונדון; ובסיבוב הופעות ברחבי המדינה של המחזה "Noises Off" בבימויו של לינדזי פוזנר.
כריס לאנג הוא שחקן, תסריטאי ומפיק טלוויזיה ומוזיקאי בריטי.
לאנג כתב עבור סדרות רבות בטלוויזיה הבריטית, הוא ידוע בעיקר מהיותו היוצר, הכותב והמפיק בפועל של הסדרה עטורת השבחים "בלתי נשכח".
בעונה הראשונה של הסדרה כיכבו ניקולה ווקר, טרוור איב, סר טום קורטני, שרי לונגי, סנג'יב בהסקר, ג'מה ג'ונס, האנה גורדון, רות שין וברנרד היל.
העונה שודרה לראשונה בסתיו 2015. סר טום קורטני זכה על הופעתו בפרס באפט"א לשחקן המשנה הטוב ביותר, והיה מועמד לפרס Royal Television Society.
ניקולה ווקר הייתה מועמדת לפרס השחקנית הטובה ביותר של Broadcasting Press Guild.
בנובמבר 2015 הכריזה רשת ITV שהסדרה תחזור לונה שנייה.
לצדם של ווקר ובהסקר כיכבו בעונה השנייה מארק בונאר, רוזי קאוואלירו, לוריין אשבורן, אדיל אקטר, ונדי קרייג, דאגלס הודג' ובדריה טמימי.
שידור הבכורה היה בינואר 2017 וצפו בה 7.29 מיליון איש.
בדיילי טלגרף כינו את הסדרה "הדרמה הבלשית של העשור".
בנובמבר 2017 זכה מארק בונאר בפרס באפט"א סקוטלנד על תפקידו בסדרה בדמות קולין אוסבורן.
עוד זכה בונאר ב-2018 בפרס השחקן הטוב ביותר של Broadcasting Press Guild.
במרץ 2017 הוכרזה ב-ITV העונה השלישית של "בלתי נשכח".
בעונה זו כיכבו אלכס ג'נינגס, אמנדה רוט, קווין מקנלי, שיבון רדמונד, ג'יימס פליט, סשה בהאר, ניל מוריסי, אמה פילדינג ואינדרה אווה (Ové).
שידור הסדרה החל ב-15 ביולי 2018. הסדרה בעונה זו זכתה שוב לשבחי הביקורת.
ב-20 בספטמבר 2018 פורסם שהסדרה "בלתי נשכח" תחזור ותשודר עונה רביעית.
לאנג יכתוב שוב את התסריט ויהיה מפיק בפועל.
לאנג כתב סדרות טלוויזיה רבות בהן "Undeniable" בכיכובם של פיטר פירת' וקלייר גוס (אפריל 2014).
ב-2017 שודר עיבוד צרפתי לסדרה בשם "Quand je serai grande je te tuerai" בכיכובה של ליטישה מילוט.
לאנג החל את הקריירה שלו כתסריטאי בסדרה "The Bill" עבורה כתב פרקים רבים, וזכה בפרס גילדת הכותבים.
הוא המשיך לכתוב תסריטים לפרקים בסדרות שונות בהן "חדר מיון", "Soldier Soldier", סדרת הפשע "The Knock", "הארמון", "P.O.W.", "בראשית", "הנוכלים" וכן לסדרה "The Tunnel" של סקיי אטלנטיק.
ב-2001 יצר וכתב את סדרת הדרמה המקורית הראשונה שלו "The Glass" בכיכובם של ג'ון ת'או ושרה לנקשייר.
מאז כתב תסריטים לסדרות מקוריות נוספות בהן "סירנות", הדרמה "Unconditional Love", המיני-סדרה "Amnesia" (עליה היה מועמד לפרס אדגר), "Lawless", ו-"The Reckoning".
ב-2007 היה לאנג שותף להקמה של חברת ההפקה TXTV, בה הוא יוצר את הדרמות המקוריות שלו.
ב-TXTV הוא יצר, כתב והפיק בפועל את הסדרה "חף מפשע", מותחן בארבעה חלקים בכיכובם של לי אינגלבי, הרמיוני נוריס, נייג'ל לינדזי ואנג'ל קולבי ששודרה לראשונה ב-14 במאי עד 17 במאי 2018, עם 8.05 מיליון צופים בלילה הראשון.
במרץ 2018 החלו בפריז צילומי הסדרה "Plan Coeur", קומדיה רומנטית בשמונה חלקים שכתב לאנג עבור נטפליקס.
במרץ 2018 החלו בבריטניה צילומי הדרמה "Dark Heart" בכיכובם של טום ריילי, שרלוט ריילי, אנג'ילי מוהינדרה ומירנדה רייסון.
בשנת 2022 יצר,כתב והפיק את מיני-סדרת הדרמה "הנוכל, אשתו והסירה" עבור רשת ITV בכיכובם של אדי מארסן ומוניקה דולן.
לאנג למד ב-RADA וסיים את לימודיו ב-1983. אחרי שזכה בפרס האקדמיה המלכותית להופעה מצטיינת בתיאטרון ואנבורג.
בנעוריו הקים להקה קומית בשם "The Jockeys of Norfolk", יחד עם אנדי טיילור ויו גרנט.
הוא הפסיק לשחק באמצע שנות התשעים של המאה העשרים כדי להתרכז באופן מלא בקריירת הכתיבה שלו.
יוריס יוהאנס כריסטיאן "כריס" לֶבּוֹ (בהולנדית: Joris Johannes Christiaan "Chris" Lebeau; 26 במאי 1878, אמסטרדם – 2 באפריל 1945, דכאו) היה צייר, מעצב, גרפיקאי, קרמיקאי, מאייר פוליטי, חרט, מעצב טקסטיל, גלף עץ, אנארכיסט הולנדי, אשר הוכר על ידי יד ושם כחסיד אומות העולם.
נולד בדירת מרתףבאמסטרדם לז'אק צארלס לבו (Jacques Charles Lebeau) מכונאי וזבן בחנות ולחריטיה סחולטה לבו [Grietje Scholte lebeau] כילד רביעי ואחרון במשפחת פועלים.
אב המשפחה היה סוציאליסט וכריס ליווה אותו במכירה מדלת לדלת של העיתון הסוציאליסטי Recht voor Aleen.
לבו למד בבית הספר לאמנויות יפות קוואלינוס אמסטרדם (kunstnijnerheidschool Quellinus Amsterdam) בין השנים 1892 ל-1895, ולאחר מכן בבית הספר המלכותי לאמנות באמסטרדם בשנים 1895–1899 אחר כך היה מורה לאמנות בבית הספר לאמנות בהרלם 1914–1904.
בערך בשנת 1900 הוא התחיל לעסוק בבטיק,שעד אז הוכר כשיטה לצביעה יפה של אריגים שנהוגה בג'אווה, הוא היה חלוץ השיטה הזו בהולנד והפך מהר מאד למומחה סמכותי שלה.
ב-7 במאי 1902 התחתן עם אנה לברינגטון (Anna A.
Leverington) נולדה להם בת והנישואים התפרקו ב-27 בפברואר 1919. ב-7 במאי 1932 נכנס לנישואים חופשיים עם מריה סופיה הרמן (Maria Sofia Herman), וב־12 בנובמבר 1935 נישא בלונדון לאילזה רות פויכט (Ilse Ruth Voigt).
נישואים אלה הסתיימו בגירושים ב-14 בינואר 1937. כל ימיו הגדיר עצמו כאנרכיסט-קומוניסט.
לבו היה רב כישרונות, הוא עיצב מצעים עבור מפעל לכלי מיטה E.J.F.
הוא עסק בגרפיקה, הדפסים, עיצב מפות שולחן מבד דמשק וגם שטיחי סמירנה עבור מפעל שטיחים בהאג.
כן צייר דיוקנים, נופים וציורי דומם.
בין השנים 1926–1928 יצר בעיר ליידן ציורי קיר בכנסייה הקתולית הישנה (Oud-Katholiek Kerk).
הוא צייר ועיצב כלי חרסינה שהשתלבו עם מפות שולחן תואמות, של חיות וצמחים.
הוא מפורסם כיוצר בסגנון האר נובו ויצירותיו מופיעות בהרבה ספרים וקטלוגים של סגנון זה
לבו עבד גם כמורה בבית ספר ערב מקצועי ביורדן (Jordaan) באמסטרדם, ב־1908 עבד זמן מה באנטוורפן שבבלגיה.
ב-1914 נסע לחצי שנה לאינדונזיה יחד עם להקת תיאטרון E.
Verkade יצירתו היא מאוד דקורטיבית.
עזרה ליהודים לפני ובזמן מלחמת העולם השנייה והשואה
אחרי עליית הנאצים לשלטון בגרמניה ב-1933, התחתן לבו בנישואים פיקטיביים עם פליטה יהודיה, באותו הזמן גם לקח תחת חסותו את סיקסטה הדאמה (Sixta Heddema) .
ב-1936 השתתף בתערוכת מחאה בהולנד נגד השלטון הנאצי בגרמניה, ראשי התיבות הנראים כמו המילה מוות בהולנדית הם של המשפט "De olympiade onder dictatuur" ("האולימפיאדה תחת דיקטטורה").
לבו הציג בתערוכה דיוקן של חברתו לתנועה בפ דה יונג - כהן, תחת הכותרת "אשה יהודיה".
בפ' הייתה בת זוגו לחיים ואם בניו של אלברט דה יונג.
לאחר שביתת הפועלים ההולנדיים ב-1941, הוא התחיל לעזור ליהודים נרדפים, בתחילה באיסוף כספים אחר כך בזיוף מסמכי זיהוי, כרטיסי מזון וחיפוש מקומות מסתור בהאג, אחר כך הצטרף למחתרת, בת זוגו מריה סופיה הרמן (Maria Sophia Herman) עזרה לו בפעילותו זו.
הדאמה שוחררה ודאגה לשמור ולאפסן את כל יצירותיו.
מכיוון שהיה אמן מפורסם הוא נחשב אסיר חשוב והרשו לו להמשיך ביצירתו האמנותית ולמריה הותר להביא לו חומרי עבודה ומזון.
כיוון שלא הסכים להבטיח שיפסיק לעזור ליהודים, הועבר ב-24 בפברואר 1944 למחנה הריכוז פיכט, שם עבד עם אמנים נוספים.
ב-25 במאי 1944, הוא הועבר לדכאו בגרמניה ושם עבד במפעל הקרמיקה שבמחנה.
בשל התנאים הקשים במחנה, בעיקר בחורף 1944–1945, ובשל גילו המתקדם, הוא מת מטיפוס ב-30 באפריל 1945.
ב-18 בפברואר 1981 הכיר יד ושם ביוריס יוהנס כריסטיאן לבו ובמריה סופיה הרמן כחסידי אומות עולם.
יצירותיו נמצאות ברייקסמוזיאום (Rijksmuseum), באוסף "קרן אמנות יפה סביב 1900" (Stichting Schone Kunsten Rond 1900) במוזיאון דרנטה (Drents Museum) באסן [Assen], לשם הורישה בת חסותו סיקסטה הדאמה את כל מה שנמצא בסטודיו שלו.
כריסטופר וורד נורמן הוא זמר רוק קל אנגלי וסולן להקת סמוקי שהייתה להקת רוק קל אנגלית וזכתה להצלחה באירופה בשנות השבעים.
הדואט Stumblin' In שביצע עם סוזי קוואטרו ב-1978 הפך ללהיט גדול בארצות הברית.
ב-1957, עם הופעת הרוקנרול, רכש נורמן את הגיטרה הראשונה שלו והחל לנגן בהשפעת אלביס פרסלי, ריצ'רד הקטן, ולוני דונגן.
בילדותו עברו הוריו דירות רבות ונורמן נאלץ ללמוד בתשעה בתי ספר שונים ברחבי אנגליה (בין השאר ברדקאר, לוטון, קימפטון ונוטינגהאם) כשב-1962 חזרה המשפחה לברדפורד בה גדלה אימו.
ב-1962, בזמן שלמד בבית הספר היסודי, פגש את אלן סילסון וטרי אטלי שהפכו בהמשך לחברים בלהקת סמוקי.
כמו בני נוער רבים, הושפע נורמן ממוזיקה של להקות כמו הביטלס, הרולינג סטונס ובוב דילן.
יחד עם חברו אלן סילסון בילו את זמנם הפנוי בלימוד שירים חדשים בעזרת הגיטרות שרכשו.
הם הצליחו לשכנע את חברם טרי אטלי להצטרף אליהם ויחד עם המתופף רון קלי הקימו את הלהקה הראשונה שלהם.
השמות הראשונים של הלהקה היו "ין" (Yen), "אסנס" (Essence) ו"לונג סייד דאון" (Long Side Down) אך בסופו של דבר בחרו חברי הלהקה בשם "האליזבתיאנים" (The Elizabethans).
ב-1973 הוחלף רון קלי על ידי מתופף אחר וחבר ותיק פיט ספנסר ובכך הושלם הרכב להקת "סמוקי".
בין 1974 לתחילת שנות ה-80 זכתה הלהקה בהצלחה בסיבוב הופעות בכל רחבי העולם, אך הריחוק מהבית והמשפחה גרמו ללחץ והקשו על נורמן כך שבתחילת שנות השמונים החליט להקדיש זמן רב יותר לכתיבה ועבודה באולפן.
ב-1978 הקליט נורמן דואט עם סוזי קוואטרו את הסינגל "Stumblin 'In" שדורג במקום הרביעי בבילבורד הוט 100 ונמכר בכמיליון עותקים.
ב-1986 שר נורמן את הסינגל "Midnight Lady" שהפך ללהיט באירופה, צעד שישה שבועות בראש מצעד הפזמונים בגרמניה ומכר שם כ-900,000 עותקים.
ב-1994 נבחר נורמן על יד ערוץ CMT Europe ל"כוכב הווידאו הבינלאומי של השנה" שלהם.
ב-2004, השתתף בתוכנית טלוויזיה בשם "הקאמבק" בתחנת הטלוויזיה הגרמנית ProSieben שם ביצע את "Stumblin 'In" בדואט עם זמרת הפופ הגרמנייה סי.
קאץ' כשבחלקה האחרון של התוכנית הצטרפו אליו חברי להקת "סמוקי".
ב־2 ביוני 2007 הופיע נורמן בפסטיבל פיל ביי, האי מאן והוא ממשיך להקליט ולבצע הופעות ברחבי אירופה ומחוצה לה.
+אלבומי אולפןאלבומי הופעות חיותאלבומי אוסף 1982 - Rock Away Your Teardrops
כריסטופר טוד מורדצקי הוא מתאבק אמריקאי.
הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה כריס מאסטרס.
כמו כן, הוא מוכר גם בשל תקופתו בארגון Impact Wrestling, שבו הופיע תחת שם הבמה כריס אדוניס.
לאחר שהתאמן בארגון ההיאבקות Ultimate Pro Wrestling (UPW), מורדצקי חתם על חוזה פיתוח ב-WWE ונשלח לארגון הפיתוח Ohio Valley Wrestling (OVW).
בשנת 2005, הוא ערך את הבכורה שלו ב-WWE תחת שם הבמה "יצירת המופת" כריס מאסטרס.
דמותו הייתה של מתאבק בעל גוף וכושר נהדר (מכאן גם נלקח כינויו), שהשתמש במהלך "המאסטר לוק" כמהלך המסיים שלו.
במהלך תקופתו ב-WWE, מאסטרס היה מעורב בעלילה סביב מהלך זה, כשהוא טען שאף מתאבק לא יוכל לשבור את האחיזה שבה מאסטרס מתמחה.
כתוצאה מכך, מאסטרס הגה את אתגרי המאסטר לוק, כשהוא העניק פרס למתאבק שיצליח לשבור את האחיזה.
מורדצקי החל להתאמן בגיל 16 ופתח בקריירת היאבקות בארגון UPW.
הוא התאמן בארגון זה במשך שנה, כשמתוך השנה הוא היה מחוץ לפעילות במשך שלושה חודשים עקב פציעה.
במהלך תקופה זו, הוא שמע שה-WWE מגייס כישרונות מהארגון, מה שגרם לו לעבוד על יכולותיו הפיזיות כדי לעניין את ארגון ה-WWE בעתיד.
עבודתו השתלמה כאשר ארגון ה-WWE החתים אותו על חוזה בשנת 2003, ולאחר מכן שלח אותו לארגון הפיתוח Ohio Valley Wrestling (OVW).
בארגון זה, הוא פיתח את יכולותיו בזירה ואת דמותו, כשהוא נחל הצלחה גם בתחרות היחידנית וגם בתחרות הזוגות.
כשמורדצקי זומן לרוסטר הראשי, ה-WWE החל להראות מספר קטעי וידאו עם הכיתוב "יצירת המופת".
קטעים אלו רמזו על מבנה גופו הכה מושלם של מורדצקי עד לרמה שנראה שהוא נבנה כפסל.
כריס מאסטרס ערך את הופעת הבכורה שלו בתוכנית Raw כאחד מדמויות הנבל, כשתפס את מרכז תשומת הלב של הצופה בכך ששם דגש על יכולותיו הפיזיות במהלך כניסתו לזירה.
ב-21 בפברואר 2005 בפרק של התוכנית Raw, הוא ערך את קרב הבכורה שלו בניצחון על סטיבי ריצ'רדס.
במהלך הקרב ביניהם, מאסטרס שבר את אפו של ריצ'רדס.
לאחר מכן, מאסטרס עשה שימוש באחיזת הפול נלסון, שאותה כינה מאוחר יותר בשם המאסטר לוק, וטען שאף מתאבק לא יוכל לשבור אותה.
בעקבות זאת, הוא הגה את אתגרי המאסטר לוק, שבו הוא ביצע על היריב את אחיזה זו והיריב היה צריך להשתחרר ממנה לפני שמאסטרס הכניע אותו או לפני שהיריב התעלף בעצמו.
במקור, הוא זימן מעריצים שתולים מהקהל, והציע להם פרס של אלף דולר מכספו האישי אם הם יצליחו להשתחרר מאחיזתו.
ברסלמניה 21, מאסטרס השתתף בקרב באטל רויאל בן 30 משתתפים, שבו הוא הדיח שמונה משתתפים והגיע עד לשני המשתתפים האחרונים בקרב.
לעומת זאת, הוא הודח על ידי המנצח, בוקר טי.
באירוע באקלאש, הוא ניצח את מליסה קואטס באתגר המאסטר לוק.
הוא היה מעורב בסדרת פיודים נגד מתאבקים בעלי חשיבות נמוכה באותה התקופה כמו ואל וינס והסמל סלוטר, ששניהם כשלו בניסיונם להשתחרר מאחיזת המאסטר לוק.
מאסטרס השתמש בתכסיסיו כדמות רעה, כשלעיתים הוא הכה את יריביו לפני האתגר.
מאסטרס העלה את סכום הפרס בכל שבוע, כשהגיע עד לסכום של 20 אלף דולר ולעיתים אף הציע בונוס.
לאחר שניצח את רוזי בעל משקל של כ-180 ק"ג, הוא טען שנושא משקל היריב הוא כלל לא משנה עבורו.
טענה זו נאמרה על ידי מאסטרס במטרה לגרום לביג שואו להסכים להשתתף באתגר.
הודות לדמותו הרעה, מאסטרס סירב לקרב נגד אותו ביג שואו.
לקראת סוף חודש אוגוסט, מאסטרס פתח בפיוד עם שון מייקלס, מה שהוביל לקרב זוגות בינו וקרליטו למייקלס וריק פלייר.
במהלך הקרב, מאסטרס הכניע את פלייר לניצחון.
מאסטרס בדרך כלל חבר לשורות קרליטו, כשהשניים ניהלו מערכת יחסים עסקית ביניהם.
ב-5 בספטמבר, מייקלס לקח חלק באתגר המאסטר לוק של מאסטרס.
מאסטרס, שהתקומם על יכולות ההתנגדות של מייקלס, שחרר את האחיזה והכה את מייקלס בעזרת כיסא, ולאחר מכן ביעצ עליו את האחיזה פעם נוספת.
אתגר זה לא קבע מנצח חד משמעי ולכן קרב בין השניים נקבע לאירוע בלתי נסלח, שבו מייקלס ניצח.
מאסטרס, ביחד עם מתאבק Raw, אדג', היו כמה מהמתאבקים שפלשו לסמאקדאון לקראת קרב בין המותג Raw למותג סמאקדאון במסגרת קרב ההדחות המסורתי של סדרת ההישרדות.
השניים ארבו לריי מיסטריו, מה שהוביל לקיום קרב זוגות בינם לבין מיסטריו ומאט הארדי באירוע טאבו טיוזדיי.
אדג' בחר שלא להשתתף בקרב זוגות זה, ולכן מאסטרס הצטוות לשורות מחליפו, ג'ין סניצקי.
מאסטרס והאחרון הפסידו בקרב זה, כשמיסטריו הוא זה שהצמיד את מאסטרס.
באירוע סדרת ההישרדות, מאסטרס השתתף בקרב ההדחות חמישה נגד חמישה.
במהלך הקרב, נראה שאחיזת המאסטר לוק עמדה להישבר על ידי בובי לאשלי.
לעומת זאת, האחיזה מעולם לא הושלמה באופן מלא, בכך המאסטר לוק לא נשבר באופן רשמי.
מאסטרס הודח מהקרב על ידי ריי מיסטריו.
לאחר מכן, מאסטרס הפנה את מרב תשומת ליבו אל אלוף ה-WWE באותה התקופה, ג'ון סינה, כשהוא תקף אותו לאחר קרב וגרם לו להתעלף, כשביצע עליו את מהלך המאסטר לוק.
מעשה זה הוביל לקיום קרב הכנעות משולש ב-28 בנובמבר בפרק של התוכנית Raw, כשסינה הגן על תוארו נגד מאסטרס וקורט אנגל, שעם האחרון הוא היה מעורב בפיוד מתמשך.
סינה, שלא היה מומחה במהלכי הכנעה בתקופה זו היה בחיסרון בולט אל מול שניים מהמתאבקים שנודעו הודות לשימוש במהלכי הכנעה.
לעומת זאת, באותו הערב, סינה הצליח לגבור על חיסרון זה ולנצח בקרב לאחר שגרם למאסטרס להיכנע למהלך ההכנעה החדש שלו, ה-STFU.
ב-12 בדצמבר, מאסטרס גבר על ויסרה בפרק של התוכנית Raw וכתוצאה מכך העפיל לקרב תא ההדחות על אליפות ה-WWE של ג'ון סינה באירוע מהפכת השנה החדשה.
שבועיים לאחר מכן בפרק של התוכנית Raw, מאסטרס התמודד מול צ'אבו גאררו באתגר "נצח את השעון" אשר קבע מי מהמשתתפים בקרב תא ההדחות יכנס אחרון אל הקרב.
מאסטרס ניצח את גאררו וקבע זמן של 5 דקות ו-56 שניות, אותו זמן שקבע שון מייקלס (שניצח את סניצקי בקרב הפותח של התוכנית).
גאררו הצליח לשרוד את אחיזת המאסטר לוק במידה מספקת שמאסטרס לא יוכל לנצח את השעון.
באירוע מהפכת השנה החדשה, שנערך ב-8 בינואר 2006, מאסטרס הודח מהקרב לאחר שקרליטו בגד בו, כשתקף אותו בעזרת מכה מתחת לחגורה.
לילה לאחר מכן, לאחר עימות מילולי עם קרליטו, השניים התמודדו מול זוג אחר שחווה קשיים, קורט אנגל ושון מייקלס.
במהלך הקרב, מייקלס עשה את דרכו אל מאחורי הקלעים, כשנטש את אנגל לבדו.
מאסטרס ניצל זאת כדי לבצע על אנגל את מהלך המאסטר לוק, שהספיק לו כדי לנצח בקרב.
ב-16 בינואר, מאסטרס איתגר את סינה להשתתף באתגר המאסטר לוק.
סינה נענה לאתגר זה בחיוב, כשבאתגר עצמו סינה הראה סימנים שהוא הולך לשבור את האחיזה, עד שאדג' הגיע ותקף את סינה בעזרת חגורת האליפות שלו ובעקבות זאת האתגר הופסק.
מאסטרס התחרה בקרב הרויאל ראמבל המסורתי באירוע הרויאל ראמבל, כשחבר שוב לשורות קרליטו, אך קרליטו בגד בו והדיח אותו מהקרב.
ב-6 בפברואר בפרק של התוכנית Raw, השניים השתתפו בטורניר הדרך לרסלמניה אשר קבע את הטוען לכתר לאליפות ה-WWE שיתמודד על התואר ברסלמניה 22. בסיבוב הראשון של הטורניר הוא נעזר בחבלים על מנת להשיג ניצחון על קיין, ניצחון שהעלה אותו לשלב חצי הגמר.
בשלב זה, הוא הודח מהטורניר לאחר שהפסיד לרוב ואן דאם.
לאחר מכן, מאסטרס חידש את הפיוד עם חצי מאלופי הזוגות העולמיים, ביג שואו, כשבמהלך פיוד זה היה מעורב קרליטו.
ב-27 בפברואר בפרק של התוכנית Raw, וינס מקמהן הציע לשותפו בעבר של שון מייקלס, מרטי ג'נטי, חוזה ב-WWE, אך בתמורה יהיה עליו לנשק את ישבנו של מקמהן באמצע הזירה לעיני כל.
בזמן שג'נטי היסס, מקמהן שינה את התנאי לכך שיהיה עליו להשתתף באתגר המאסטר לוק, וזימן את מאסטרס לזירה.
לאחר שביצע את האחיזה, מקמהן הורה למאסטרס לכפות על ג'נטי לנשק את ישבנו.
מנגד, מאסטרס כשל בניסיונו להצמיד את פניו של ג'נטי לישבנו של מקמהן, כששון מייקלס הגיע ותקף את מאסטרס.
מייקלס הותקף בתגובה על ידי בנו של וינס, שיין מקמהן, שכפה עליו לנשק את ישבנו של אביו במקום.
ב-6 במרץ בפרק של התוכנית Raw, מקמהן הודה לכל מי שהשתתף באירועי השבוע הקודם וזיכה את מאסטרס וקרליטו בהזדמנות להתמודד על אליפות הזוגות העולמית ברסלמניה 22. באירוע זה, שנערך ב-2 באפריל, השניים כשלו בניסיונם לזכות באליפות הזוגות לאחר שהפסידו לאלופים, ביג שואו וקיין.
לאחר הקרב, הצמד התווכח ביניהם.
אף על פי שקרליטו הוא זה שבגד במאסטרס שוב ושוב, הפעם מי שהיה אמון על תפקיד הדמות הטובה היה דווקא קרליטו.
במהלך השבוע הבא בתוכנית, מאסטרס פתח בפיוד עם קרליטו לאחר שהאחרון תקף אותו מאחור.
זה הוביל לקיום קרב ביניהם באירוע באקלאש, שבו קרליטו יצא עם ידו על העליונה.
לאחר מכן, מאסטרס הצהיר על כוונתו להתמודד על האליפות הבין יבשתית, אך עזב למספר חודשים על מנת להיכנס לסדנת גמילה ממשככי כאבים.
לפני שעזב, מאסטרס הפסיד לג'ון סינה ב-22 במאי בפרק של התוכנית Raw.
הוא שב לפעילות כשלושה חודשים לאחר מכן, עתה במראה חדש, יותר רזה ופחות מסיבי לקרב מול אותו סינה.
לאחר חזרתו, מאסטרס נקלע לעלילות משניות למדי כולל פיוד קצר עם סופר קרייזי, שבו מאסטרס הפסיד לרוב בקרבות ביניהם.
הוא השיג את הניצחון הראשון שלו מאז שחזר נגד ג'רי לולר ב-6 בנובמבר בפרק של התוכנית Raw, כשהג'נרל מנג'ר של אותו הערב, אריק בישוף, הכריח את לולר להיאזק לפינת הזירה.
מאסטרס המשיך בפיוד עם לולר במשך מספר שבועות.
ב-4 בדצמבר בפרק של התוכנית Raw, ג'ונתן קואצ'מן קבע אתגר מאסטר לוק מול ג'ון סינה על אליפות ה-WWE של האחרון.
כשהיה ניתן לראות שמאסטרס בדרכו הבטוחה לנצח באתגר, הוא שחרר לזמן קצר את האחיזה, מה שאיפשר לסינה להפוך זאת למהלך מאסטר לוק משלו, כשהכריח את מאסטרס להיכנע למהלך שלו.
כניעה זו הובילה לשמירה על תוארו ולהפיכתו למתאבק הראשון שמנצח באתגר המאסטר לוק.
בתחילת שנת 2007, מאסטרס הצית מחדש את הפיוד שלו עם קרליטו, שהובל לסדרת קרבות בין השניים.
הראשון היה באירוע מהפכת השנה החדשה, שנערך ב-7 בינואר, ובו מאסטרס ניצח.
בקרב החוזר ביניהם לילה לאחר מכן בפרק של התוכנית Raw, קרליטו היה זה שניצח.
ב-15 בינואר בפרק של התוכנית Raw, רון סימונס, בעזרת הסחת דעת מצד סופר קרייזי, כמעט וניצח באתגר המאסטר לוק.
אחיזת המאסטר לוק נשברה באופן רשמי ב-19 במרץ בפרק של התוכנית Raw, כשאלוף העולם של ECW, בובי לאשלי, שבר את האחיזה.
ב-11 ביוני בפרק של התוכנית Raw, מאסטרס הועבר למותג סמאקדאון כחלק מהדראפט.
בזמן שהיה חלק מסמאקדאון, הוא המשיך לקיים אתגרי מאסטר לוק באופן בלתי סדיר.
הוא נכנס לפיוד עם צ'אק פלומבו.
לאחר מכן, מאסטרס הושעה ל-30 ימים לאחר שכשל בבדיקת סמים.
מאסטרס חזר ב-5 באוקטובר בפרק של התוכנית סמאקדאון, כשקיים את אתגר המאסטר לוק על אותו פלומבו.
מאסטרס פרק את כתפו במהלך הקרב האחרון שלו, שהשבית אותו לתקופה של ארבעה חודשים.
ב-2 בנובמבר, דווח שמאסטרס הפר את מדיניות הבריאות של ה-WWE בפעם השנייה והושעה שוב, הפעם לתקופה של 60 ימים.
שישה ימים לאחר מכן, מורדצקי שוחרר מחוזהו.
ב-20 בדצמבר 2007, מורדצקי הופיע לראשונה לאחר שחרורו מה-WWE, בארגון ההיאבקות היפני Inoki Genome Federation (IGF) של אנטוניו אינוקי, כשגבר על ריוג'י יאנגיסאווה.
הוא הופיע גם בארגון ההיאבקות World League Wrestling של הארלי רייס תחת שם הבמה ודמותו של כריס מאסטרס ב-29 בדצמבר.
כבר לאחר חודשיים ב-9 בפברואר 2008, הוא זכה באליפות במשקל כבד של WLW, שהייתה אליפות היחידים הראשונה שלו בקריירה.
הוא הפסיד את התואר לדרק מקווין ב-25 במאי.
במהלך שנתיים אלו בהופעותיו בארגונים העצמאיים, מורדצקי הופיע גם בארגוני היאבקות עצמאיים בינלאומיים, כמו New Zealand Wide Pro Wrestling בניו זילנד, American Wrestling Rampage באירלנד, Varsity Pro Wrestling באנגליה ו-World Wrestling Council בפוארטו ריקו.
מורדצקי שב ל-WWE ב-27 ביולי 2009, כששכתב את דמותו כ"יצירת המופת" כריס מאסטרס.
בבכורה שלו מאז שחזר, הוא התמודד מול מונטל וונטביוס פורטר (MVP) בקרב שהסתיים בספירת חוץ כפולה לאחר שמאסטרס ביצע את אחיזת המאסטר לוק מחוץ לזירה.
הפיוד הקצר בין השניים הסתיים שבוע לאחר מכן, כשפורטר השיג את הניצחון מול מאסטרס.
בחודש נובמבר, מאסטרס ביצע את מעברו לדמות הטובה והחביבה על הקהל כשהחל לבדר את הקהל.
ב-2 בנובמבר בפרק של התוכנית Raw, מאסטרס השתתף בתחרות הגוט טאלנט של Raw, שהשופטים בה היו אוזי אוסבורן, שרון אוסבורן וקאלי הגדול.
הביצוע של מאסטרס בתחרות היה להקפיץ את שרירי החזה שלו לצלילי השיר "Crazy Train" של אוזי אוסבורן, ביצוע שקיבל תגובות חיוביות מצד הקהל.
ב-7 בדצמבר בפרק של התוכנית Raw, מאסטרס חיזק את מעמדו כדמות טובה כאשר הוא נחלץ לעזרת איב טורס והורנסווגל מידי צ'אבו גררו, כשביצע על האחרון את מהלך המאסטר לוק.
לאחר מכן, מאסטרס וטורס ניהלו מערכת יחסים כחלק מהעלילה.
בדראפט המשני של שנת 2010, שהתקיים ב-27 באפריל, מאסטרס הועבר למותג סמאקדאון.
בקרב הראשון שלו במותג הוא הצליח להשיג ניצחון על צ'אבו גררו.
בין החודשים מאי לספטמבר הוא מצא את עצמו בצד המנצח בקרבות שלו, כאשר צבר רצף של 11 ניצחונות בתקופה הזו, שרובם התרחשו בפרקי התוכנית Superstars ובמופעי WWE שאינם שודרו בטלוויזיה.
מאסטרס הוכרז כאחד המשתתפים בקבוצת מיסטריו לצד מיסטריו, ביג שואו, קופי קינגסטון ומונטל וונטביוס פורטר מול קבוצת דל ריו (אלברטו דל ריו, טיילר רקס, ג'ק סוואגר, דרו מקינטייר ו"דאשינג" קודי רודס) לקראת קרב ההדחות המסורתי של אירוע סדרת ההישרדות.
ב-19 בנובמבר בפרק של התוכנית סמאקדאון, מאסטרס הפסיד לסוואגר.
מאוחר יותר באותו הערב, הוא השתתף בקרב באטל רויאל אשר כלל את משתתפי הקבוצות ובו הוא הדיח את רודס.
למרות הדחתו, בבאטל רויאל ניצחו מיסטריו וביג שואו מאחר שזה היה קרב באטל רויאל מסוג קבוצה נגד קבוצה.
באירוע סדרת ההישרדות, שנערך ב-21 בנובמבר, מאסטרס הודח על ידי דל ריו, אך לבסוף קבוצתו של מיסטריו הצליחה לנצח בקרב זה.
בשלהי שנת 2010, מאסטרס אימן את ביירון סקסטון בעונה הרביעית של התחרות NXT.
בין חודשי פברואר ומרץ של שנת 2011, מאסטרס היה בפיוד עם טיילר רקס, שהתרחש בפרקי התוכנית Superstars ובסיכומו מאסטרס ניצח בכל ארבעת הקרבות שהתנהלו בין השניים.
בדראפט המשני של שנת 2011, שהתקיים ב-25 באפריל, מאסטרס הועבר בחזרה למותג Raw, אך לא התאבק כלל בכל ארבעת החודשים שהיה מתאבק המותג.
הופעתו האחרונה בזירה הייתה בהפסדו לג'ק סוואגר ב-4 באוגוסט בפרק של התוכנית Superstars.
יום לאחר מכן, מורדצקי שוחרר מחוזהו בארגון.
בדצמבר 2011, מורדצקי הצטרף לארגון ההיאבקות Ring Ka King, ששימש כסניף בת של הארגון TNA בהודו ובו הופיע תחת שם הבמה אמריקן אדוניס.
באותו החודש, מורדצקי נחשף גם כמעורב בתוכנית Wrestling Retribution Project תחת שם הבמה קונקריט.
ביוני 2012, מורדצקי נוצח על ידי רובי אי בקרב חושך (קרב שאינו הועבר בטלוויזיה) עבור ארגון ההיאבקות Impact Wrestling.
ב-26 באוקטובר, מאסטרס נחל הפסד למאט הארדי במופע לכבוד 16 שנה ל-BTW.
ב-27 באוקטובר, מאסטרס ניצח את ריק לוקסרי, שון קייסי והאלוף דאז, צ'אבו גררו ג'וניור בקרב הדחות מרובע על אליפות במשקל כבד של Vendetta Pro Wrestling.
ב-20 באפריל 2013, מאסטרס כשל בניסיונו להפוך לאלוף העולם במשקל כבד של NWA לאחר שהפסיד לרוב קונווי.
ב-24 בינואר 2014, מאסטרס זכה באליפות הקנדית במשקל כבד של Real Canadian Wrestling.
לעומת זאת, הוא איבד את התואר יום לאחר מכן.
ב-29 במרץ 2014 במסגרת האירוע Breaking Ground של ארגון ההיאבקות International Wrestling Federation, הוא הפסיד לכריס הירו.
ב-26 ביוני 2014 באירוע Wrestlefest של ארגון ההיאבקות All Wrestling Organization, שנערך בטירה, מאסטרס ניצח את קן קרביס וקרונוס בקרב משולש וזכה באליפות במשקל כבד של AWO.
ב-1 באוגוסט 2014, מאסטרס גבר על ג'ואי הייס והפך לאלוף במשקל כבד של PCW במופע לציון שלוש שנים לארגון ההיאבקות Preston City Wrestling בקרב שבו ליונהארט שימש כשופט המיוחד.
ב-6 במאי 2015, ארגון ההיאבקות Global Force Wrestling (GFW) הודיע על צירופו של מורדצקי לרוסטר שלהם.
הוא ערך את הופעת הבכורה בארגון זה ב-12 ביוני, כשניצח את דאסטין סטאר.
ב-29 בנובמבר 2014 באירוע Supershow of Honor שהיה משותף ל-PCW ו-ROH, מאסטרס הפסיד את אליפות במשקל כבד של PCW בקרב הדחות משולש לאואה ניישן, שכלל בנוסף את דייב מסטיף.
ב-14 במרץ 2015, מאסטרס גבר על אותו ניישן בקרב ללא פסילות המפסיד עוזב את PCW והשיב אליו את חגורת האליפות.
לעומת זאת, הוא הפסיד לדייב מסטיף ב-11 ביולי 2015 ואיבד את התואר.
ב-27 ביולי 2015 בפרק של התוכנית Impact Wrestling, מורדצקי הופיע לראשונה בארגון ההיאבקות Total Nonstop Action Wrestling (TNA) בקרב מלך ההר על אליפות מלך ההר הפנויה אשר כלל את רובי אי, אריק יאנג, לאשלי ואת המנצח בקרב, PJ בלאק.
בפרק העוקב של התוכנית, קבוצת Global Force אתגרה את TNA למאבק בזירה.
מורדצקי תפס את המיקרופון ודרש מתאבק מסגל המתאבקים של TNA, כשמי שנענה לבקשה זו היה לאשלי.
הקרב בין השניים הסתיים ללא הכרעה לאחר שקבוצת Global Force התערבה.
ב-9 בספטמבר בפרק של התוכנית Impact Wrestling, מורדצקי ניצח את דרו גאלוויי בקרב חוטבי עצים.
שבוע לאחר מכן בתוכנית, קבוצת GFW (מורדצקי, בריאן מאיירס, ג'ף ג'ארט, אריק יאנג וסנג'יי דאט) הפסידה לקבוצת TNA (דרו גאלוויי, לאשלי, אדי אדוארדס, בראם ודייבי ריצ'רדס) בקרב לית'ל לוקדאון.
ב-6 באפריל 2016 בפרק של התוכנית Impact, מורדצקי חזר ל-TNA (שעתה נודע בשם Impact Wrestling) תחת שם הבמה כריס אדוניס.
בבכורה שלו, הוא השתתף בקרב ארבעה נגד ארבעה לצד מאט מורגן, מגנוס ואלברטו אל פטרון מול לאשלי, בראם, איליי דרייק וטיירוס, שבו אדוניס וקבוצתו ניצחו.
ב-20 באפריל בפרק של התוכנית Impact, אדוניס תקף את מוס מאחור, צעד שביסס את דמותו כרעה.
במהלך השבועות שבאו לאחר מכן, אדוניס חבר לשורותיו של איליי דרייק מול מוס.
ב-8 ביוני בפרק של התוכנית Impact, אדוניס כשל בניסיונו לזכות בהאליפות הגלובלית של GFW מידי אלברטו אל פטרון.
באירוע סלאמיברסרי XV, שנערך ב-2 ביולי 2017, אדוניס ודרייק הפסידו למוס ודיאנג'לו ויליאמס.
לאחר מכן, הוא עזר לדרייק להשיג את האליפות הגלובלית של אימפקט.
ב-27 ביולי בפרק של התוכנית Impact, אדוניס, דרייק ואית'ן קרטר III ניצחו את אדי אדוארדס, נאומיצ'י מרופוג'י ומוס בקרב שלושה נגד שלושה.
ב-24 באוגוסט בפרק של התוכנית Impact, אדוניס השתתף בקרב גונטלט עבור הזהב על האליפות הגלובלית, שבסופו דרייק ניצח.
אז, השניים נקלעו לפיוד עם ג'וני אימפקט, שמולו התמודדו הן בקרבות זוגות והן בקרבות יחידים.
ב-13 בינואר 2018, מורדצקי אישר בחשבון הטוויטר שלו שהוא הגיע לסיכום לעזוב את Impact Wrestling.
על פי ריאיון שהתקיים עימו מאוחר יותר באותה השנה, מורדצקי הסביר שעזב את ארגון זה מכיוון שקיבל שכר נמוך ובגלל העובדה שלא היו לארגון שום תכנונים עבורו מלבד להיות המנג'ר של איליי דרייק.
ב-12 במרץ 2021, ארגון ההיאבקות National Wrestling Alliance (NWA) הודיע ברשתות המדיה, שמורדצקי יערוך את קרב הבכורה שלו באירוע NWA Back For The Attack ב-21 במרץ.
אדוניס ניצח את טרבור מרדוק ב-30 במרץ בפרק של התוכנית NWA Power בקרב ללא פסילות על מנת לזכות באליפות הלאומית של NWA.
לאחר מכן, אדוניס ביצע את מעברו לדמות הרעה, כשחבר לתום לאטימר ואלוף העולם במשקל כבד של NWA, ניק אלדיס, כחבר החדש בקבוצת Strictly Business.
ב-25 במאי, אדוניס ויתר על תוארו כדי להשתתף בקרב הבאטל רויאל אשר קבע את הטוען לכתר לאליפות העולם במשקל כבד של NWA, שבסופו מרדוק ניצח.
לעומת זאת, אדוניס זכה פעם נוספת באליפות הלאומית של NWA לאחר שניצח את JTG ב-7 ביוני בפרק של התוכנית NWA SuperPowerrr.
ב-26 ביוני 2014, מאסטרס ניצח את האלוף במשקל כבד של הארגון, קן קרביס, ואת קרונוס בקרב משולש כחלק מהמופע "WrestleFest III" של הארגון AWO, וכתוצאה מכך זכה באליפות במשקל כבד של AWO.
לעומת זאת, ב-27 בנובמבר, הוא ויתר על חגורת האליפות עקב התחייבויות אחרות שמנעו ממנו להגן על התואר.
ב-18 בנובמבר 2025, שב מאסטרס ארצה, כשהתמודד על אליפות ה-IPWA מול האלוף המכהן, אביזוב באירוע "זירת הלוחמים" של הארגון IPWA; לעומת זאת, בקרב זה הוא נחל הפסד.
למורדצקי יש שורשים פולנים ויהודים.
הוא ציין שהאולטימייט ווריור ושון מייקלס היו שניים מהמתאבקים האהובים עליו בתהליך התבגרותו.
מגזין ההיאבקות The Wrestling Observer דיווח שיושב ראש ה-WWE, וינס מקמהן, החתים את מאסטרס פעם נוספת בשנת 2009 רק משום שהוא שמע להמלצתו של רנדי אורטון.
במרץ 2013, דווח שמורדצקי הציל את חיי אימו מפושע שביצע פשע הצתה בביתה.
עוד דווח שהוא משך עץ מתוך הקרקע ושבר בעזרתו את אחד מחלונות הבית כדי ליצור נתיב מילוט, שבו אימו יכלה לצאת לחוף מבטחים.
אליפות במשקל כבד של AWO (פעם אחת)
אליפות בין ארצית של cOw (פעם אחת)
אליפות במשקל כבד של אריזונה (פעם אחת)
האליפות הלאומית של NWA (פעמיים, נוכחי)
אליפות הזוגות הדרומית של OVW (פעם אחת) - עם ברנט אולברייט
אליפות במשקל כבד של PCW (פעמיים)
PWI דירג אותו במקום ה-89 מתוך 500 המתאבקים הטובים ביותר לשנת 2007
אליפות הזוגות של QPW (פעם אחת, נוכחי) - עם קרליטו
האליפות הקנדית במשקל כבד של RCW (פעם אחת)
אליפות במשקל כבד של RWF (פעם אחת)
הישגים בארגון ההיאבקות Vendetta Pro Wrestling
אליפות פרו במשקל כבד של Vendetta (פעם אחת)
האליפות הבלתי מעורערת במשקל כבד של WAV (פעם אחת)
אליפות במשקל כבד של WLW (פעם אחת)
אליפות במשקל כבד של WrestleSport (פעם אחת, נוכחי)
כריסטופר ורנרד "כריס" מוריס הוא כדורסלן עבר אמריקאי, אשר שיחק באופן פעיל בין השנים 1988–2004. ממוצעיו הכוללים לאורך 11 עונותיו בליגת ה-NBA הם 11.0 נקודות, 4.7 ריבאונדים, 1.6 אסיסטים ו-1.2 חטיפות למשחק.
מוריס נולד וגדל בעיר אטלנטה שבג'ורג'יה, ובין השנים 1984–1988 למד באוניברסיטת אובורן אשר באלבמה.
בעונת 1984/1985 העפיל עם קבוצת האוניברסיטה לשלב שמינית גמר טורניר אליפות המכללות, לראשונה בתולדותיה, ובעונה העוקבת סייע לה להעפיל לשלב רבע הגמר (NCAA Elite Eight).
במשחק רבע הגמר הפסידה אובורן בתוצאה 76–84 מול האלופה שבדרך, אוניברסיטת לואיוויל, חרף הצטיינותו של מוריס אשר קלע 17 נקודות ואסף 9 ריבאונדים.
בעונות 1987 ו-1988, לאחר עזיבתו של כוכב הקבוצה צ'אק פרסון ל-NBA, נבחר מוריס לחמישיית העונה של מחוז SEC, אולם קבוצתו לא הצליחה לשחזר את הישגיה מהעונות הקודמות.
את עונתו האחרונה סיים במקום השני במחוז SEC בממוצעי נקודות (20.7) וריבאונדים (9.8) למשחק.
בדראפט ה-NBA 1988 נבחר מוריס בבחירה הרביעית, על ידי ניו ג'רזי נטס.
בעונתו הראשונה עם הנטס קלע 14.1 נקודות בממוצע למשחק, ובסיומה נבחר לחמישיית הרוקיז השנייה של העונה.
ב-6 העונות הבאות נותר אחד השחקנים הבולטים בקבוצה, לצד דריק קולמן, סם בואי, דראז'ן פטרוביץ' וקני אנדרסון, ולאורך התקופה רשם ממוצעים כוללים של 13.1 נקודות, 5.8 ריבאונדים ו-2.1 אסיסטים למשחק.
בשלוש העונות – העפילה ניו ג'רזי לפלייאוף ה-NBA, אולם בכל שלושת המקרים הודחה כבר בסיבוב הראשון.
באוקטובר 1995, לאחר 7 עונות בניו ג'רזי, חתם מוריס על חוזה ביוטה ג'אז.
בעונות ו- העפיל עם הג'אז לגמר ה-NBA, אך בשתי סדרות הגמר הפסידה הקבוצה מול שיקגו בולס, בתוצאה 2–4. לאורך 3 עונותיו ביוטה קלע מוריס 6.4 נקודות בממוצע למשחק.
בעונת שיחק עבור פיניקס סאנס, ובסיומה עזב את הקבוצה ואת ליגת ה-NBA.
לקראת עונת 1999/2000 חתם מוריס על חוזה בקבוצת אולימפיאקוס היוונית.
בשנת 2001 שוחרר מהקבוצה בשל פציעה בברכו, אשר מנעה ממנו לשחק מאז סוף 1999.
בשנת 2001 שיחק בקבוצת הראווה הארלם גלובטרוטרס, ובשתי העונות הבאות שיחק לתקופות קצרות עבור הקבוצות "סאות'רן קליפורניה סרף" מליגת ה-ABA החדשה, "מגנוליה הוטשוטס" מהפיליפינים ו"גייטרוס דל זוליה" מוונצואלה.
כריסטופר למונטה "כריס" מילס הוא כדורסלן עבר אמריקאי, אשר שיחק בליגת ה-NBA בין השנים 1993–2003. ממוצעיו הכוללים לאורך 10 עונותיו בליגה הם 11.2 נקודות, 4.9 ריבאונדים ו-1.9 אסיסטים למשחק.
מילס נולד וגדל בלוס אנג'לס שבקליפורניה, ובשנת 1988 החל ללמוד באוניברסיטת קנטקי.
בשנת 1989 הושעה לשנה מהשתתפות בליגת המכללות ונדרש לעזוב את האוניברסיטה, בגין חשד כי קיבל שוחד על מנת ללמוד בקנטקי.
בעונתו היחידה בקבוצת "קנטקי ויילדקטס" קלע 14.3 נקודות בממוצע למשחק.
בשנת 1990 החל ללמוד באוניברסיטת אריזונה, וב-3 העונות הבאות שיחק בקבוצת הכדורסל שלה תחת המאמן לוט אולסון.
בעונתו הראשונה באריזונה קלע 15.3 נקודות למשחק, והוליך את קבוצתו, לצד בראיין ויליאמס, לשלב שמינית גמר טורניר אליפות המכללות (NCAA Sweet Sixteen).
בעונת 1992/1993 קלע 20.4 נקודות בממוצע למשחק, ובסיומה זכה בתואר השחקן המצטיין של מחוז Pac-10.
בדראפט ה-NBA 1993 נבחר מילס על ידי קליבלנד קאבלירס, בבחירה ה-22. ב-4 עונותיו בקליבלנד רשם ממוצעים של 12.6 נקודות, 5.4 ריבאונדים ו-2.1 אסיסטים למשחק, תחת המאמן מייק פראטלו.
ב-3 מהעונות העפילו הקאבלירס לפלייאוף ה-NBA, אך בשלושתן הודחו ממנו כבר בסיבוב הראשון.
באוגוסט 1997 חתם על חוזה בבוסטון סלטיקס, וחודשיים לאחר מכן, בטרם שיחק במדיה, הועבר עם שתי בחירות דראפט עתידיות בטרייד לניו יורק ניקס, תמורת סקוט ברוקס, וולטר מקארתי וג'ון תומאס.
בעונתו היחידה עם הניקס פתח ב-29 משחקים, ותרם 9.7 נקודות בממוצע למשחק.
לקראת עונת הועבר בטרייד לגולדן סטייט ווריורס, יחד עם טרי קאמינגס וג'ון סטארקס, בתמורה ללטרל ספריוול.
לאורך 5 עונותיו עם הווריורס שותף ב-169 משחקים בלבד (מתוך 378) בשל פציעות שונות, וקלע 9.3 נקודות בממוצע למשחק.
בעונת , בה שיחק ב-20 משחקים, קלע שיא קריירה של 16.1 נקודות למשחק.
בקיץ 2003 הועבר בטריידים שונים לדאלאס מאבריקס ולבוסטון סלטיקס, בפברואר 2004 נשלח בטרייד נוסף לאטלנטה הוקס, ובמרץ 2004 שוחרר על ידי ההוקס.
לאורך כל אותה עונה לא שיחק מילס באף משחק, בשל פציעה, ובקיץ 2004 פרש ממשחק.
כריס ורנה הוא מוזיקאי אמריקאי זוכה פרס גראמי, שהיה ידוע בעיקר כמתופף של ניין אינץ' ניילז בין השנים 1989–1997, וכן כקלידן וכמתופף של מרילין מנסון בשנים 2004–2011, לצד קריירת סולו.
לאחר שסיים את לימודיו התיכוניים בתיכון מקדוואל בפנסילבניה בשנת 1985, עבר ורנה לשיקגו, שם השתלב בסצנת האינדסטריאל המקומית, והיה חבר לזמן מה בלהקות Stabbing Westward ו-Die Warzau.
בשלב מאוחר יותר, הגיע ורנה ללהקת ניין אינץ' ניילז לאחר שיצר קשר עם מייסד ההרכב טרנט רזנור, אף הוא יליד פנסילבניה, שלמד איתו בבית הספר התיכון.
בזמן חברותו בלהקה, זכה ורנה בפרס גראמי לשנת 1995 בקטגוריית "ביצוע המטאל הטוב ביותר" על ביצוע השיר "Happiness in Slavery" בפסטיבל "וודסטוק 94", שהתקיים לציון 25 שנים לפסטיבל וודסטוק הנודע.
לצד חברותו בלהקה, שימש ורנה כמתופף אורח במהלך סיבוב ההופעות שערכה להקת האינדסטריאל הגרמנית KMFDM בשנת 1992.
בשנת 2004 נקרא ורנה להחליף את ג'ינג'ר פיש, מי שהיה המתופף של להקת מרילין מנסון (אף היא תגלית של טרנט רזנור ו-NIN), לאחר שנפצע בראשו במהלך הופעה.
בשלב מאוחר יותר, החליף ורנה גם את הקלידן מדונה ויין גייסי, וכן הפיק עבור הלהקה את האלבומים The High End of Low (2009) ו־Born Villain (2012).
ורנה פרש מהלהקה בשנת 2011, מעט לאחר שהוכרז כחבר קבוע בלהקה (עקב פרישתו הרשמית של ג'ינג'ר פיש), על מנת להתרכז בהפקה מוזיקלית ובהלחנת פסקולי סרטים ומשחקי וידאו.
לצד עבודתו יחד עם NIN ועם מרילין מנסון, ורנה משמש גם כמפיק מוזיקלי, רמיקסר, מהנדס סאונד ומתכנת מוזיקלי.
בנוסף לכך, עבד ורנה גם עם הרכב האינדסטריאל Pigface וכן הלחין והפיק שירים עבור הרכבי הבנות האלטרנטיביים TCR, Jack Off Jill ו-Rasputina.
ורנה נודע גם כאיש שמאחורי הפרויקט Tweaker, אותו ייסד יחד עם חברו קלינט וולש, והוציא במסגרתו ארבעה אלבומים: The Attraction to All Things Uncertain (2001), 2 a.m.
ורנה עוסק גם בהלחנה והפקה מוזיקלית של פסקולים למשחקי וידאו ולסדרות טלוויזיה.
בספטמבר 2020 התווסף שמו להיכל התהילה של הרוק אנד רול, יחד עם טרנט רזנור ועוד 4 חברים נוספים ב-NIN .
פסקולים בהפקתו, או שלקח בהם חלק
רוצחים מלידה (סרט קולנוע, 1994) - השיר "Burn" כחלק מניין אינץ' ניילז
Quake (משחק וידאו, id Software, 1996) - קיבל את הקרדיט כחלק מניין אינץ' ניילז, שמייסדה רזנור היה המלחין הראשי של המשחק.
באטמן ורובין (סרט קולנוע, 1997) - תכנות מוזיקלי עבור הקטע "The End Is the Beginning Is the End" של הסמאשינג פמפקינס
אמריקן מק'גי אליס (משחק וידאו, Rogue Entertainment, 2003)
נערי שאולין (סדרת אנימציה, 2003) - יחד עם קלינט וולש
דום 3 (משחק וידאו, 2004, id Software) - יחד עם קלינט וולש.
קיבל את הקרדיט גם עבור BFG Edition משנת 2012.
Area 51 (משחק וידאו, Midway Studios Austin, 2005) - יחד עם קלינט וולש ורוברט קינג
Tabula Rasa (משחק וידאו, Destination Games, 2007) - יחד עם קלינט וולש, קורס מקיי וטרייסי וו.
Quake Champions (משחק וידאו, id Software, 2018) - יחד עם אנדרו הולשולט
כריס זילקה הוא שחקן ודוגמן אמריקאי, המוכר מתפקידו בסרט "ליל הכריש" (2011), בשל תפקידו בתור פלאש תומפסון בסרט "ספיידרמן המופלא" (2012) ובזכות הופעתו בתור טום "טומי" גארווי בסדרה "הנותרים" (2017-2014) של רשת HBO.
נולד בשם כריסטופר מייקל סטלמייר, הוא גדל בעיירה האולנד, אוהיו, ארצות הברית.
שם משפחתו הוא שם הנעורים של אימו לפני הנישואין.
זילקה גדל עם אמו ומעולם לא פגש את אביו הביולוגי.
הוא סיים את לימודיו בבית הספר התיכון האולנד בשנת 2003. זילקה למד אמנות באוניברסיטת טולדו במשך שנתיים, אך נשר לטפל בסבו מצד אמו כשפתאום חלה.
בגיל 19 עבר להתגורר בלוס אנג'לס כדי להתמקד בקריירת המשחק.
הוא היה חסר בית במשך שישה חודשים כשהגיע ללוס אנג'לס והתגורר במכוניתו בחניון סבן אילבן בעיר ברבנק.
הוא החל לעבוד כמלצר, שם התגלה על ידי המורה למשחק והסוכן ג'ון סימונס .
זילקה החל את קריירת המשחק שלו בהופעת אורח בתפקיד ג'ייסון בסדרת הטלוויזיה הדרמה 90210 בשנת 2008. הוא לוהק לתפקיד חוזר בסדרה כולם שונאים את כריס והיה לו תפקידי אורח בסדרות הטלוויזיה האנה מונטנה, וקוגר טאון.
בשנת 2009 קיבל זילקה תפקיד חוזר בקומדיית המצבים 10 דברים שאני שונאת אצלך.
זילקה החל לשחק בסרטים בערך בתקופה זו, והופיע בסרט הקומדיה "האנשים ששכבתי איתם" (2009) ובסרט הטלוויזיה האימה "My Super Psycho Sweet 16, (2009).
מאוחר יותר חזר לגלם את התפקיד בסרטי ההמשך.
הוא גילם את ת'ור בסרט הקומדיה קאבום, שהוקרן לראשונה בפסטיבל קאן 2010 .
זילקה גילם את פלאש תומפסון בסרט גיבורי העל ספיידרמן המופלא משנת 2012. הוא גילם את ג'ייק ארמסטרונג בסדרת הטלוויזיה הדרמה העל טבעית המעגל הסודי.
היה לו תפקיד ראשי כקרמיט בסרט "דיקסילנד" משנת 2015. הסרט מתרכז סביב קרמיט טוב הלב, שזה עתה יצא מהכלא וחוזר הביתה למיסיסיפי.
הוא גילם את טום גארווי בסדרת הטלוויזיה הנותרים של HBO בין השנים 2014 עד 2017. הוא גילם את אלכס לאחן בסרט הטלוויזיה "I Killed My BFF".
הסרט מבוסס על סיפור אמיתי, הרצח של אן מארי קמפ על ידי ג'יימי דניס ובעלה, מייקל ג'יאנקוס, במינסוטה בשנת 1997. הוא גילם את צ'אק האריס בסרט הדרמה "Novitiate" בשנת 2017. הסרט קיבל ביקורות חיוביות מצד המבקרים והקהל.
בשנת 2018 ביים את הקליפ של פריס הילטון לשיר " I Need You ".
הוא גילם את וויל ג'פורד ג'וניור בסרט הדרמה "מותו וחייו של ג'ון פ.
דונובן", שיצא לאקרנים בספטמבר 2018. באפריל 2019 זילקה לוהק לתפקיד חוזר בסדרת הטלוויזיה הדרמה נראה אותך.
הסדרה עוקבת אחר חייהם של מעודדות תיכון תחרותיות בעיירה קטנה במערב התיכון.
באפריל 2020 ביטלה רשת USA את הסדרה לאחר עונה אחת.
ב־29 במאי 2019, סוכנות הכישרונות ICM Partners הודיעה כי החתימה את זילקה.
זילקה שיחק הקצר "סליחה או מה יכול היה להיות" (2020) לצד פריס הילטון .
בתחילת דרכו הופיע זילקה בקמפיין פרסומי של אברקרומבי אנד פיץ' שצולם על ידי הצלם ברוס וובר.
הוא הופיע על שערי כמה מגזינים, בהם "וונדרלנד" ו-"Bello" .
הוא נהנה לצייר והוא גם אמן.
זילקה התחיל ליצור אמנות כשהיה בן תשע.
הוא תיאר את האמנות שלו לעיתים קרובות מגיעה "ממקום חשוך מאד." הוא השיק את תערוכת האמנות הראשונה שלו בשם "למה להשתמש בשם" במלון פייקס באיביזה, ספרד באוגוסט 2018.
זילקה יצאה עם השחקנית לוסי הייל במשך תשעה חודשים, והזוג נפרד בספטמבר 2012. זילקה התארס לדוגמנית האנה בת' מרחוס באפריל 2014. בני הזוג ביטלו את האירוסין ונפרדו בתחילת 2015.
זילקה התארס עם היורשת ואשת הטלוויזיה פריס הילטון בינואר 2018. הוא הציע לה אירוסין עם טבעת בשווי של 2 מיליון דולר במהלך חופשה באספן, לאחר שנה של זוגיות.
בני הזוג ביטלו את האירוסין בנובמבר 2018.
כריס מייסון הוא שחקן קולנוע וטלוויזיה בריטי.
מייסון נולד בליברפול, אנגליה וגדל בברודגרין , מרזיסייד.
מייסון ערך את הופעת הבכורה שלו בטלוויזיה בסדרת הדרמה המשפטית, "צדק" בשנת 2011. באותה שנה גילם את סטיב מקיואן בסדרת הטלוויזיה "הדהיות" לצד טום אליס.
בשנת 2017 גילם מייסון את ליאו האמפריס בעונה האחרונה של סדרת הטלוויזיה ברודצ'רץ'.
בשנת 2014, מייסון גילם את ריי / ראלף סרקוזי בסרט "האקדמיה לערפדים".
בשנת 2015 שיחק בסרט הקולנוע "אגדת האחים קריי" בכיכובו של טום הארדי.
בשנת 2016 הוא כיכב בסרט הקצר "Wonderkid".
הוא התחתן עם השחקנית האמריקאית ספנסר לוק בנובמבר 2017. ב -10 ביולי 2020 אשתו ספנסר לוק ילדה את בתם מונרו.
כריס מאנימייקר הוא שחקן פוקר אמריקאי וזוכה הטורניר המרכזי של אליפות העולם בפוקר ב-2003. זכייתו תרמה להגברת ההתעניינות העולמית בפוקר, אשר נקראה על שמו "אפקט המאנימייקר".
בשנת 2019 נבחר להיכל התהילה של הפוקר.
מאנימייקר נולד באלנטה, ג'ורג'יה, והוא בעל תואר שני בחשבונאות מאוניברסיטת טנסי.
לפני זכייתו באליפות העולם בפוקר והמעבר לשחקן פוקר מקצועני, הוא עבד כחשב.
מאנימייקר שיחק במשחקי כסף בבתי קזינו ובטורנירים קטנים באינטרנט.
ב-2003 הוא זכה בכרטיס לטורניר המרכזי באליפות העולם בפוקר לאחר שניצח בטורניר בעלות 86 דולר בפוקרסטארס.
הוא הגיע לשחק בטורניר כאשר זהו טורניר הפוקר הרשמי הראשון בו הוא שיחק שלא ברשת האינטרנט.
על אף שבאוטוביוגרפיה שכתב ב-2005 ציין שהטורניר בו זכה היה בעלות 40 דולר, עורך מגזין All In Poker, אריק רסקין, גילה במהלך סדרת ראיונות על סיפורו של מאנימייקר שמדובר בטורניר בעלות 86 דולר.
בעקבות הזכייה בטורניר המרכזי באליפות העולם בפוקר, מאנימייקר הפך לידוען פוקר והשתתף בתוכניות אירוח רבות.
הוא התפטר מעבודתו כחשב, והועסק כיחצן ברשת פוקרסטארס והחל לשחק בטורנירים רבים תחת חסותם.
ב-2019 נבחר להיכל התהילה של הפוקר.
נכון לפברואר 2022, מאנימייקר זכה בסך של כ-4 מיליון דולר מטורנירי פוקר, כשמתוכם כ-2.6 מיליון דולר בסבב אליפות העולם.
כריסטפור "כריס" נילסן הוא אתלט אמריקאי סגן האלוף האולימפי (טוקיו 2020) וסגן אלוף העולם (יוג'ין 2022) בקפיצה במוט.
הוא שיאן צפון אמריקה באולם (6.05 מטר).
נילסן גדל בקנזס סיטי בנם של מארק וקארן.
היה שיאן ארצות הברית לתיכונים בקפיצה במוט.
בשנים 2016–2020 למד לתואר ראשון בקינסיולוגיה וניהול ספורט באוניברסיטת דקוטה הדרומית.
ב-2016 סיים שביעי באליפות העולם באתלטיקה עד גיל 20. הוא זכה פעמיים רצופות באליפות ה-NCAA בקפיצה במוט, ב-2018 וב-2019. במשחקים הפאן-אמריקאיים שהתקיימו בלימה ב-2019 זכה במדליית זהב בתוצאה של 5.76 מטר.
באולימפיאדת טוקיו שהתקיימה ב-2021 זכה במדליית כסף בשיא אישי של 5.97 מטר, אחרי המנצח ארמנד דופלנטיס (6.02 מטר).
ב-2022 עבר לראשונה גובה של 6 מטר בתחרות באולם.
במרץ 2022 קבע שיא צפון אמריקה של 6.05 מטר בתחרות באולם ברואן.
באליפות העולם באתלטיקה באולם 2022 זכה במדליית ארד בתוצאה של 5.90 מטר.
במאי קבע שיא אישי באצטדיון של 6.00 מטר.
באליפות העולם באתלטיקה 2022 זכה במדליית כסף בתוצאה של 5.94 מטר לאחר דופלנטיס שקבע שיא עולם של 6.21 מטר.
כריסטופר ג'יימס מפאם הוא כדורגלן ולשי המשחק בעמדת הבלם בוסט ברומיץ' אלביון מהצ'מפיונשיפ, ובנבחרת ויילס.
מפאם גדל במחלקות הנוער של צ'לסי וברנטפורד.
הוא ערך 43 הופעות ליגה במדי הקבוצה הבוגרת של ברנטפורד במסגרת הצ'מפיונשיפ, בהן הבקיע שער אחד.
ב-22 בינואר 2019 חתם מפאם בבורנמות' מהפרמייר ליג.
ב-30 בינואר ערך את הופעת הבכורה שלו במועדון, בניצחון 4-0 על צ'לסי במסגרת המחזור ה-24 בליגה לעונת 2018/2019.
ב-30 באוגוסט 2024 הושאל מפאם לסנדרלנד מהצ'מפיונשיפ.
ב-21 בספטמבר ערך את הופעת הבכורה שלו במועדון, בניצחון 1-0 על מידלסברו במסגרת המחזור ה-6 בליגה לעונת 2024/2025.
ב-28 באוגוסט 2025 חתם בוסט ברומיץ' אלביון.
ב-22 במרץ 2018 ערך מפאם את הופעת הבכורה שלו בנבחרת ויילס, בניצחון 6-0 על נבחרת סין במשחק ידידות.
הוא היה חלק מסגל נבחרת ויילס לטורניר יורו 2020 בשנת 2021, וערך שלוש הופעות בטורניר.
נכלל בסגל נבחרת ויילס לטורניר מונדיאל 2022, וערך שלוש הופעות בטורניר.
כריסטופר ג'יימס מארי הוא כדורסלן אמריקאי המשחק בעמדות הפאוור והסמול פורוורד בפורטלנד טרייל בלייזרס מליגת ה-NBA.
מארי נולד בסידר רפידס, איווה, לאב שהיה שחקן כדורסל במכללות.
לכריס יש תאום זהה, קיגן, שבהמשך שיחק לצידו כדורסל בתיכון ובאוניברסיטה ואף נבחר בבחירה הרביעית בדראפט 2022 וכיום משחק בקבוצת סקרמנטו קינגס.
כריס החל לשחק כדורסל בתיכון מקומי בסידר רפידס, בו העמיד ממוצעים של 19.5 נקודות, 6.4 ריבאונדים ו-2.5 חסימות למשחק.
הוא בילה שנה נוספת בדייטונה ביץ' כדי לזכות בחשיפה גבוהה יותר, ובחר לשחק עבור קבוצת הכדורסל של אוניברסיטת איווה.
ב-14 באפריל 2022 הכריז כי יתמודד בדראפט 2022 ב-NBA, אך לבסוף משך את מועמדותו.
באותו דראפט נבחר אחיו, קיגן, בבחירה הרביעית על ידי סקרמנטו קינגס, ולאחר מכן התברר כי בעת בחירתו פרסמה ליגת ה-NBA בטעות את תמונתו של כריס על המסך הגדול.
ב-7 באפריל 2023 הכריז על מועמדותו לדראפט 2023.
בדראפט 2023, נבחר מארי בבחירה ה-23 בסיבוב הראשון על ידי הפורטלנד טרייל בלייזרס.
כריס ויליאמסון (נולד ב-23 בפברואר 1988) הוא יוטיובר ומגיש פודקאסט בריטי.
וילאמסון התפרסם בתחילה כאשר הופיע בתוכנית המציאות הבריטית "Love Island" ב-2015. משנת 2018 ואילך ויליאמסון הוא המגיש של הפודקאסט הפופולרי "Modern Wisdom".
ויליאמסון נולד ב-1988 בעיירה סטוקטון-און-טיס אשר בצפון-מזרח אנגליה.
הוא הצטיין בקריקט בילדותו ושיחק קריקט באקדמיית דורהאם.
בעת שלמד באוניברסיטת ניוקאסל החל לעסוק ביחצ"נות למועדוני לילה.
ויליאמסון היה מתחרה בתוכנית "Take Me Out" ב-2012, בטרם הוא זכה לפרסום רב בעונה הראשונה של תוכנית המציאות הבריטית "Love Island" ב-2015.
בשנת 2018 ויליאמסון השיק את תוכנית פודקאסט משלו בשם "Modern Wisdom" העוסקת באירועים אקטואליים, פוליטיקה, פילוסופיה, מדע ותחביבים שונים ואשר בה הוא ראיין לאורך השנים מגוון אורחים כולל ג'ורדן פיטרסון, סטיבן פינקר, ניל דה-גראס טייסון, ויליאם מקאסקיל, רובין דאנבר, סם האריס, אריק וינשטיין, ודאגלס מארי.
נכון לנובמבר 2024 היו לערוץ היוטיוב של הפודקאסט 2.9 מיליון עוקבים.
כריסטופר שון לואו הוא מוזיקאי בריטי, חבר צמד הסינת'-פופ הבריטי פט שופ בויז יחד עם ניל טננט.
לואו נולד וגדל בבלקפול, לנקשייר, אנגליה.
כנער, למד בבית הספר ארנולד, שם ניגן בטרומבון והיה חבר בתזמורת בית הספר ובלהקת ריקודים.
לאחר מכן, למד אדריכלות באוניברסיטת ליברפול.
בזמן לימודיו בלונדון, בשנת 1981, פגש את ניל טננט בחנות תקליטים בצ'לסי.
המפגש הוביל להקמת הצמד פט שופ בויז.
לואו מנגן בסינתיסייזר, פסנתר וכלי מקלדת נוספים, ומשתתף בעיבודים ובהפקה המוזיקלית.
לואו ידוע בסגנונו המינימליסטי והמאופק על הבמה, ולעיתים קרובות מופיע עם משקפי שמש וכובעים.
הוא נחשב לדמות שקטה ומסתורית, בניגוד לטננט, המשמש כסולן הראשי.
כריס מקפרלנד הוא מנהל הוקי קרח אמריקאי המשמש כמנכ"ל קולורדו אוולאנש בליגת ההוקי הלאומית.
הוא נולד בברונקס שבעיר ניו יורק ושיחק הוקי באוניברסיטת פייס, שם למד תואר ראשון בעסקים ב-1992 ולאחר מכן סיים את לימודיו בבית הספר למשפטים של האוניברסיטה ב-1998. הוא החל את הקריירה שלו בצד העסקי של הוקי קרח כמתמחה במשרד ה-NHL בניו יורק משנת 1993, בזמן שהמשיך את לימודיו במשפטים.
מקפרלנד הצטרף לקולומבוס לפני עונת 2000 ושימש כמנהל תפעול ההוקי מ-2001 עד 2007 לפני שקודם לתפקיד עוזר המנכ"ל סקוט האוסון, ביולי 2007.
מקפרלנד נשאר עם בלו ג'אקטס במשך 16 שנים, שירת בכל היבטי ההנהלה וסיים את שתי השנים האחרונות שלו בארגון כמנכ"ל ספרינגפילד פלקונס, קבוצת בת של בלו ג'אקטס ב-AHL.
ב-21 במאי 2015, מקפרלנד נשכר על ידי קולורדו אוולאנש לשמש באותו תפקיד כעוזר המנכ"ל ג'ו סאקיק.
בשיתוף פעולה הדוק עם סאקיק, למקפרלנד היה חלק מרכזי בסיוע לשקם את הקבוצה.
ממקום אחרון בליגה בעונת 2016/17 ועד לזכייה בגביע הנשיאים ב-2020/21 וזכייה בגביע סטנלי בעונת 2021/22 שלאחר מכן.
ב-11 ביולי 2022, מקפרלנד קודם לתפקיד מנכ"ל קולורדו אוולאנש שזכתה באליפות, כאשר ג'ו סאקיק נכנס לתפקיד נשיא תפעול ההוקי.
לכריס ואשתו צ'נדרה יש שלושה בנים, ג'ייק, גווין, סוייר ובת בשם קארה.
כריסטיאן אנסגר ולפ היה כדורסלן גרמני ששיחק בעמדת הסנטר.
הוא שיחק שלוש עונות ב-NBA במדי פילדלפיה 76', סן אנטוניו ספרס וגולדן סטייט ווריורס, וזכה עם נבחרת גרמניה בכדורסל ביורובאסקט 1993, בו גם נבחר לשחקן המצטיין.
ולפ נולד בדלמנהורסט שבגרמניה המערבית, והחל לשחק כדורסל בקבוצת הנוער של ג'יינטס אוסנבריק.
כשהיה בן 18 עבר לארצות הברית ושיחק בתיכון אולימפיק בסילברדייל, וושינגטון.
בסיום העונה הוא החל לשחק כדורסל מכללות באוניברסיטת וושינגטון, אליה קיבל מלגה בזכות בן ארצו דטלף שרמפף שכבר שיחק באוניברסיטה.
ולפ סיים את ארבע עונותיו בוושינגטון כמלך הסלים של האוניברסיטה בכל הזמנים עם 2,073 נקודות, זכה בפרס פרשמן העונה באזור ה-Pac-10 ב-1984, נבחר לחמישיית העונה באזור שלוש פעמים ברציפות בין 1985 ל-1987 וב-1986 נבחר לשחקן העונה באזור לאחר שהוביל את הקבוצה לאליפות העונה הסדירה בפעם השנייה ברציפות.
ב-2001 הוא הוכנס להיכל התהילה של ההאסקיז.
ולפ נבחר במקום ה-16 בדראפט ה-NBA 1987 על ידי פילדלפיה 76', ושיחק המשך שלוש עונות ב-NBA.
ב-1989 הוא הועבר בטרייד, יחד עם מוריס צ'יקס ודייוויד וינגייט, לסן אנטוניו ספרס בתמורה לג'וני דוקינס וג'יי וינסנט, ובמהלך עונת הועבר לגולדן סטייט ווריורס בתמורה לסנטר גרמני אחר, אווה בלאב.
לאחר 14 משחקים במדי הווריורס הוא שוחרר וסיים את קריירת ה-NBA שלו.
בין 1990 ל-1996 שיחק ולפ במדי באייר לברקוזן, וזכה במדי בשש אליפויות ושלושה גביעים.
בעונת שיחק באולימפיאקוס היוונית וזכה עימה בכתר משולש: זכייה באליפות, גביע וביורוליג.
בעונת שיחק באלבה ברלין וזכה עימה באליפות גרמניה והעפיל איתה לרבע גמר היורוליג.
לאחר סיום עונת 1998/99, בה שיחק במדי ויולה רג'ו קלבריה מליגת העל האיטלקית בכדורסל, פרש ממשחק.
ולפ ייצג את גרמניה המערבית בנבחרות הצעירות בשנים 1981–1983, והופיע לראשונה במדי נבחרת גרמניה המערבית בכדורסל בטורניר הכדורסל באולימפיאדת לוס אנג'לס (1984).
במדי הנבחרת הבוגרת הוא שיחק ביורובאסקט 1985, אליפות העולם בכדורסל 1986 ויורובאסקט 1987.
ביורובאסקט 1993 זכה ולפ עם (לאחר איחוד גרמניה מחדש) באליפות אירופה בכדורסל בזכות סל ועבירה שקבעו את הניצחון 71–70 על בגמר.
בסיום הטורניר הוא נבחר ל-MVP של אליפות אירופה בכדורסל.
במדי נבחרת גרמניה הוא הופיע גם ביורובאסקט 1995, יורובאסקט 1997 ויורובאסקט 1999.
לאחר פרישתו ב-1999 עבר ולפ להתגורר בסיאטל, וושינגטון, עם אשתו השנייה ושלושת ילדיו (אחת מנישואים קודמים).
בנו קולין שיחק כדורסל מכללות באוניברסיטת קליפורניה באירוויין.
ולפ עבד בעסק לאספקת חומרי בניין ושימש גם כעוזר מאמן בקולג' הקהילתי אדמונדס.
בין השנים 2004–2006 שימש כעוזר מאמן בנבחרת גרמניה.
כריס סאליבן הוא שחקן ומוזיקאי אמריקאי.
הוא כיכב בתפקיד טום קלירי בסדרה "הניק" ובדרמה "החיים עצמם" של רשת NBC בתפקיד טובי דיימון, עליו היה מועמד לשני פרסי אמי בפריים טיים.
סאליבן למד אלתור בתיאטרון iO בשיקגו.
הוא הופיע על הבמות במחזה "להציל את איש המערות" בתיאטרון Lakeshore ובצוות השחקנים של "The Ballad of Emmett Till" בתיאטרון גודמן.
לאחר שהופיע בצוות השחקנים המקורי של "לומברדי" בברודוויי הצטרף לחידוש של המחזמר "שיקגו" בשנת 2011.
הוא זכה לראשונה לתשומת לב בזכות גילום דמותו של טום קלירי בדרמה של סינמקס "הניק" ב-2014. בשנת 2016, הוא גילם את בני המונד בסדרה "דברים מוזרים", בשנה שלאחר מכן הוא גילם את טייזרפייס בסרט "שומרי הגלקסיה: חלק 2".
בין השנים 2016 ל-2022, סאליבן כיכב בתפקיד טובי דיימון בסדרה "החיים עצמם".
על תפקידו בסדרה היה מועמד פעמיים לפרסי אמי לשחקן המשנה הטוב ביותר בסדרת דרמה .
סאליבן נישא למפיקה רייצ'ל רייכרד בשנת 2010. בנם נולד בשנת 2020 ובתם בשנת 2022. בראיונות הודה כי הוא התמודד בעבר עם חרדות ודיכאון.
the Doom Syndicate בהמות' קוֹל 2026 הנאשם רוב נלסון
סנטה קלאוס (קול) בפרק: "A Wanderer Christmas" 2020 ערפדינה גרוג / סטיב (קול) 2 פרקים 2021 מה אם...?
טייזרפייס (קול) בפרק: "What If...
T'Challa Became a Star-Lord?" 2022 תיק נעדר פול סרה 4 פרקים 2023 אבא אמריקאי ג'רי (קול) פרק: "סגן מנהל" 2024 בהמות' (קול) 9 פרקים2025רוצח בתחפושת (אנ')ביל קאנדלתפקיד ראשי; 8 פרקים
שנה מחזה תפקיד תיאטרון 2010–2011 לומברדי ג'ים טיילור תיאטרון סירקל אין סקוור 2011–2012 שיקגו עמוס הארט תיאטרון השגריר 2012–2013Nice Work If You Can Get It דיוק מאהוני תיאטרון אימפריאל 2016 האדסטאון הרמס סדנת התיאטרון של ניו יורק 2023The Thanksgiving Play קיידן תיאטרון הייז
כריס קורנל (נולד בשם כריסטופר ג'ון בויל; Christopher John Boyle; 20 ביולי 1964 – 18 במאי 2017) היה מוזיקאי אמריקאי בסגנון גראנג' ומטאל ממוצא יהודי.
ידוע בעיקר כסולנה של להקת סאונדגארדן.
הוא נחשב לאחת הדמויות האיקוניות של הגראנג' האמריקאי בזכות פעילותו בסאונדגארדן ובהרכבים נוספים.
במאי 2017 התאבד בתלייה בבית מלון בדטרויט.
קורנל נולד בסיאטל שבמדינת וושינגטון לקארן קורנל (Karen Cornell), רואת חשבון ממוצא יהודי, ולאד בויל (Ed Boyle), רוקח ממוצא אירי-קתולי.